
 Na temelju članka 99. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23) i članaka 3 i 4. Pravilnika o pomoćnicima u nastavi i stručnim komunikacijskim posrednicima (NN 85/24), Osnovna škola Ljudevita Gaja Nova Gradiška, Ulica Ljudevita Gaja 24, 35400 Nova Gradiška, dana 20. kolovoza 2026. godine objavljuje


                                                                               JAVNI POZIV
       za obavljanje poslova pomoćnika u nastavi učenicima s teškoćama u razvoju za školsku godinu  2026./2027.(financira se iz fondova Europske unije)

Radno mjesto: Pomoćnik/ca u nastavi
Broj traženih radnika: 8
· 4 izvršitelja na određeno nepuno radno vrijeme - 25 sati ukupnog tjednog radnog vremena
· 4 izvršitelja na određeno nepuno radno vrijeme - 30 sati ukupnog tjednog radnog vremena
Mjesto rada: Osnovna škola Ljudevita Gaja Nova Gradiška
Vrsta ugovora: Ugovor o radu na određeno nepuno radno vrijeme


UVJETI: (sukladno članku 21. Zakona o osobnoj asistenciji NN 71/23, 154/25, 157/25):
· punoljetna zdravstveno sposobna osoba
· završeno najmanje srednjoškolsko obrazovanje u trajanju od 4 godine (4.2 HKO)
· završen program obrazovanja odraslih (osposobljavanje) za pomoćnika u nastavi u trajanju od 250 sati

Na radno mjesto iz Javnog poziva ne može biti primljena osoba za čiji prijem postoji zapreka temeljem članka 23. Zakona o osobnoj asistenciji i članka 106. Zakona o odgoju i obrazovanju u osnovnoj i srednjoj školi.
Na radno mjesto iz Javnog poziva ne može biti primljena osoba za čiji prijem postoji zapreka temeljem članka 21. stavak 4. Zakona o osobnoj asistenciji, osim ako se na Javni poziv ne javi kandidat za čijim prijemom ne postoji zapreka iz članka 21. stavka 4. Zakona o osobnoj asistenciji, a to nije u suprotnosti s interesima učenika s teškoćama u razvoju.

Uz vlastoručno potpisanu prijavu-zamolbu (u kojoj se navode osobni podaci: ime i prezime kandidata, adresa prebivališta odnosno boravišta kandidata, broj telefona/mobitela kandidata, prema mogućnostima adresa elektroničke pošte kandidata), na natječaj trebaju priložiti:
1. životopis
2. dokaz o vrsti i razini obrazovanja – završeno najmanje četverogodišnje srednjoškolsko obrazovanje (4.2 HKO)
3. dokaz o završenom programu obrazovanja odraslih (osposobljavanju) za pomoćnika u nastavi u trajanju od 250 sati
4. uvjerenje nadležnog suda da se protiv podnositelja prijave ne vodi kazneni postupak ili da nije pod istragom za neko od kaznenih djela iz članka 106. Zakona o odgoju i obrazovanju u osnovnoj i srednjoj školi  i čl. 23. stavak 1. točka 4. Zakona o osobnoj asistenciji  (ne starije od mjesec dana od dana objave javnog poziva)
5. dokaz o hrvatskom državljanstvu
6. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (ne stariji od mjesec dana  od dana objave Javnog poziva)

OPIS POSLOVA:
· potpora u komunikaciji i socijalnoj uključenosti
· potpora u kretanju
· potpora pri uzimanju hrane i pića
· potpora u obavljanju higijenskih potreba (samo u slučaju nepostojanja adekvatne potpore u obavljanju školskih aktivnosti i zadataka)
· suradnja s nastavnicima i stručnim suradnicima te vršnjacima učenika u razredu, što podrazumijeva razmjenu informacija potrebnih za praćenje i unapređivanje rada s učenikom, a u svrhu izrade izvješća o posebnostima u radu s učenikom te plana rada pomoćnika u nastavi za sljedeću školsku godinu
· poslovi prema zaduženju ravnatelja škole nakon završetka nastavne godine (dopunski nastavni rad, popravni ili predmetni ispit odnosno razredni ispit, praktična nastava tijekom ljeta, stručna praksa, stručno usavršavanje i drugi poslovi)

Isprave se prilažu u neovjerenoj preslici i ne vraćaju se kandidatu nakon završetka Javnog poziva.
Izabrani kandidat dužan je dostaviti izvornike priloženih isprava prije zaključivanja ugovora o radu.
Osoba koja ne podnese pravovremenu ili potpunu prijavu ili ne ispunjava formalne uvjete iz Javnog poziva, ne smatra se kandidatom u postupku Javnog poziva i ne obavještava se o razlozima zašto se ne smatra kandidatom.
Kandidat koji se poziva na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23), članku 48.f Zakona o zaštiti vojnih i civilnih invalida rata (NN 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom  (NN 157/13, 152/14, 39/18, 32/20) i članku 48. Zakona o civilnim stradalnicima iz Domovinskog rata (NN 84/21, 13/26), dužan je u prijavi na javni poziv dostaviti svu potrebnu dokumentaciju i dokaze  prema posebnom zakonu, a ostvaruje prednost u odnosu na ostale kandidate samo pod jednakim uvjetima.
Kandidat koji se poziva na pravo prednosti u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23), uz prijavu na javni poziv dužan je priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23.) Poveznica na internetsku stranicu Ministarstva hrvatskih branitelja: https://branitelji.gov.hr/zaposljavanje-843/843, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Kandidat koji se poziva na pravo prednosti u skladu s člankom 48. Zakona o civilnim stradalnicima iz Domovinskog rata (NN 84/21, 13/26) uz prijavu na javni poziv dužan je priložiti i dokaze propisane člankom 49. stavkom 1. Zakona o civilnim stradalnicima iz Domovinskog rata (NN 84/21, 13/26) Poveznica na internetsku stranicu Ministarstva hrvatskih branitelja: https://branitelji.gov.hr/UserDocsImages//dokumenti/Nikola//popis dokaza za ostvarivanje prava prednosti pri zapo%C5%A1ljavanju- Zakon o civilnim stradalnicima iz DR.pdf
Podnošenjem prijave na Javni poziv kandidat je izričito suglasan s prikupljanjem, korištenjem i daljnjim obrađivanjem osobnih  podataka u svrhu provedbe javnog poziva, sukladno odredbama Zakona o provedbi Uredbe o zaštiti osobnih podataka (NN 42/18).
Potpunom prijavom smatra se ona prijava koja sadrži sve podatke i priloge navedene u Javnom pozivu.
Kandidatom prijavljenim na Javni poziv smatrat će se samo osoba koja podnese pravovremenu i potpunu prijavu te koja ispunjava formalne uvjete iz Javnog poziva.
Nepotpune i nepravodobne prijave neće se razmatrati.
Sa kandidatima će se obaviti razgovor (intervju). Podaci o mjestu, datumu i vremenu održavanja intervjua biti će objavljeni na službenoj stranici Škole.
Poveznica na internetsku stranicu Škole https://os-ljgaja-ng.skole.hr/

Odabir će se izvršiti uz pomoć stručnih metoda procjene kompetencija i osobina podnositelja prijave.
S kandidatom izabranim za pomoćnika u nastavi, obrazovna ustanova (Škola) će sklopiti pisani ugovor o radu u kojemu će biti utvrđeni poslovi, trajanje, tjedno zaduženje te međusobna prava, obveze i odgovornosti ugovornih strana.
Škola zadržava pravo poništenja Javnog poziva bez obrazloženja.
Prijave s dokazima o ispunjavanju uvjeta dostaviti neposredno ili poštom u roku osam (8) dana od dana objave Javnog poziva na mrežnoj stranici Hrvatskog zavoda za zapošljavanje te na mrežnoj stranici i oglasnoj ploči Škole (od 20. kolovoza 2026. godine do 28. kolovoza 2026. godine) na adresu:
OSNOVNA ŠKOLA LJUDEVITA GAJA NOVA GRADIKA, Ulica Ljudevita Gaja 24, 35400 Nova Gradiška, s naznakom „Javni poziv-PUN“.
Dokumentacija se neće vraćati kandidatima.
Prilikom zapošljavanja oba spola su u ravnopravnom položaju.
Rezultati javnog poziva bit će objavljeni na mrežnoj stranici Škole.       


Ravnateljica:Blagica Pečnjak,prof.
